Tonu è Timpesta hè una rivista-bloggu litteraria in lingua corsa. Hè stata criata d'uttrovi 2015 da un cumitatu di ridazzioni chì u capifila n'hè Marcu Biancarelli. A rivista accogli cuntribuzioni à a litteratura in lingua corsa: pà u più nuveddi, ma dinò cronachi o ancu traduzzioni. Com'eddu spiega marcu Biancarelli in a pagina di prisintazioni di u situ: ""Tonu è Timpesta, hè a scelta chì no emu fattu pà apra a criazioni à i testi d'avvintura, i scritti di viaghju, i raconti di guerra... Circà in a Stodia, invintà i distina, sunnià d'orizonti novi è traveda ciò ch'iddi sarani i scuttussati futuri di u mondu v'apparteni avali"".